Document ID: 31981R3423

31981R3423
L 345/50
JURNALUL OFÍCIAL AL UNIUNII EUROPENE
REGULAMENTUL (CEE) NR. 3423/81 AL COMISIEI
din 30 noiembrie 1981
privind comunicarea de către statele membre a datelor referitoare la exportul de produse din sectorul orezului și al cerealelor cu titlu de ajutor alimentar
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul orezului și al cerealelor (1), modificat ultima dată de Regulamentul (CEE) 1949/81 (2), în special articolul 24,
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a pieței în sectorul orezului (3), modificat ultima dată de Actul de aderare a Greciei, în special articolul 26,
întrucât executarea angajamentelor Comunității în cadrul convenției privind ajutorul alimentar este în strânsă legătură cu administrarea organizării comune a pieței în sectorul orezului și al cerealelor în ceea ce privește operațiunile de ajutor alimentar, atât în plan comunitar, cât și în plan național;
întrucât este necesar ca, în cadrul convenției menționate anterior, Comisia să dispună de anumite date în legătură cu punerea în aplicare a ajutorului alimentar, atât la nivel comunitar, cât și la nivel național;
întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
(1) Statele membre transmit Comisiei pentru fiecare lună a anului calendaristic și cel târziu cu patru săptămâni după luna respectivă, datele prevăzute în anexă, referitoare la exporturile de produse din sectorul orezului și al cerealelor, realizate cu titlu de ajutor alimentar, atât la nivel comunitar, cât și la nivel național, în cadrul convenției privind ajutorul alimentar.
(2) Pentru operațiunile desfășurate în perioada cuprinsă între 1 august 1981 și până la intrarea în vigoare a prezentului regulament, statele membre transmit Comisiei datele prevăzute în alineatul (1) până cel târziu la data de 31 decembrie 1981.
Articolul 2
Prezentul regulament intră în vigoare în ziua următoare publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 noiembrie 1981.

Labels: 12
17
5